หลังจากกินหอยที่ไม่ได้ล้างน้ำเกลือตื่นเช้ามาอ้วกออกหมดเลยค่ะจากไหนถ่ายเป็นน้ำตลอดเลยค่ะกินอะไรถ่ายหมดค่ะกินยาก็ไม่หายกินเกลือแร่ก็ไม่ดีขึ้นค่ะถ่ายทั้งวันกินอะไรไปไม่ถ่ายก็อ้วกค่ะตอนนี้หิวมากค่ะแต่กินไรไปไม่อยู่ท้องเลยค่ะตอนนี้เวียนหัวมากค่ะหิวมากค่ะควรทำไงค่ะอัตรายไหมค่ะแฟนก็เป็นค่ะ
สวัสดีค่ะ อาการคลื่นไส้ อาเจียน ถ่ายเหลวมาก เฉียบพลันดังกล่าวมานั้น สาเหตุที่เป็นไปได้มากที่สุดก็คือเรื่องของอาหารเป็นพิษ ซึ่งเกิดจากการรับประทานอาหารไม่สุกสะอาด ทำให้ลำไส้มีการอักเสบและติดเชื้อ มักเป็นเฉียบพลัน หายได้เองประมาณ 1 สัปดาห์ในผู้ที่ไม่มีโรคประจำตัวที่ทำให้มีภูมิคุ้มกันบกพร่อง สาเหตุอื่นๆเช่น กระเพาะอาหารอักเสบ กรดไหลย้อน แต่มักไม่เป็นเฉียบพลันมากดังกล่าวมา หรือเรื่องไส้ติ่งอักเสบ ก็มักเด่นที่ปวดท้องขวาล่างมากกว่า เป็นต้นเบื้องต้นให้ดื่มน้ำสะอาดตามเข้าไปมากๆ ให้ชดเชยกับที่เสียไปทางการถ่ายหรืออาเจียน อาจจิบน้ำเกลือแร่ร่วมด้วยได้ ร่วมกับกินยาแก้คลื่นไส้ก่อนมื้ออาหาร กินยาแก้ปวดท้องได้ และรับประทานอาหารสุกสะอาด เป็นอาหารอ่อนๆไปก่อนหากมีอาการเป็นมาก อ่อนเพลีย ดื่มน้ำตามที่ถ่ายออกมาไม่ทัน ร่วมกับมีไข้สูง ปวดท้องมาก ควรไปพบแพทย์เพื่อตรวจเพิ่มเติมดูว่าเป็นการติดเชื้อรุนแรงชนิดที่ต้องได้รับยาฆ่าเชื้อร่วมด้วยหรือไม่